**ΒΟΥΛΗ ΤΩΝ ΕΛΛΗΝΩΝ**

Β Ι Β Λ Ι Ο Θ Η Κ Η

ΘΕΜΑ: Βιβλιοδεσία και αναβιβλιοδεσία τεκμηρίων

Πολλά βιβλιοδετημένα στο παρελθόν τεκμήρια των τμημάτων της Βιβλιοθήκης της Βουλής-κυρίως περιοδικά και εφημερίδες-λόγω της παλαιότητας της βιβλιοδεσίας και της συχνής χρήσης τους από τους αναγνώστες χρήζουν αναβιβλιοδεσίας λόγω ολοσχερούς καταστροφής της υπάρχουσας. Επίσης, νέα προσκτήματα όπως είναι η Εφημερίδα της Ε.Ε. αλλά και σειρές ιδιαίτερα σημαντικών βιβλίων που ανήκουν σε συλλογές δωρητών-όπως η δωρεά ΜΑΖΑΡΑΚΗ- πρέπει να βιβλιοδετηθούν για να προστατευθούν από τη φθορά. Για το σκοπό αυτό η Βιβλιοθήκη της Βουλής συνέταξε τον επισυναπτόμενο κατάλογο τεκμηρίων, ο οποίος περιλαμβάνει 1139 τεκμήρια τα οποία παρακαλούμε να βιβλιοδετηθούν ή αναβιβλιοδετηθούν σύμφωνα με τις ακόλουθες προδιαγραφές η εφαρμογή των οποίων θα ελεγχθεί κατά την παραλαβή των βιβλιοδετημένων τεκμηρίων:

1. Η ράχη του κάθε τεκμηρίου ντύνεται με δερματίνη χρώματος ανάλογου του χρώματος των χαρτονιών (καπάκια) τα οποία θα ντυθούν με πλαστικό ευρωπαϊκής προέλευσης (το χρώμα των χαρτονιών επισημαίνεται ανά τεκμήριο στον επισυναπτόμενο πίνακα).
2. Η βιβλιοδεσία θα γίνει με χρήση λινής κλωστής και λινού σπάγκου για τα εξογκωμένα νεύρα, όπου θα υποδειχθούν από τη Βιβλιοθήκη.
3. Τοποθετούνται κεφαλάρια και η ράχη ενισχύεται με τέλλα πάνινη.
4. Η κόλλα που θα χρησιμοποιηθεί στα διάφορα στάδια της εργασίας πρέπει να είναι βιβλιοδετική (κρύα) κόλλα.
5. Ραφή με το σώμα του κάθε βιβλιοδετούμενου ή αναβιβλιοδετούμενου τεκμηρίου εσώφυλλων από χαρτί καλής ποιότητας (FABRIANO).
6. Αποκλείεται η χρήση μεταλλικών συνδετήρων ή άλλων μεταλλικών στοιχείων για την ένωση των τευχών.
7. Στην περίπτωση αναβιβλιοδεσίας ή βιβλιοδεσίας περιοδικών ή εφημερίδων πρέπει να αφαιρούνται τα μεταλλικά στοιχεία-καρφίτσες-και να διατηρούνται τα εξώφυλλα.
8. Στην περίπτωση αναβιβλιοδεσίας να μην γίνεται ξάκρισμα, εκτός εάν κριθεί επιβεβλημένο και επιτρέπεται από την γενικότερη κατάσταση του τεκμηρίου.
9. Στη ράχη επιμελημένη εκτύπωση με χρυσοτυπία του τίτλου του βιβλίου ή περιοδικού ή εφημερίδας και των ειδικών περιεχομένων εφόσον πρόκειται για ΦΕΚ, Εφημερίδα Ε.Ε. και περιοδικά ή εφημερίδες (θα καταδειχθούν από τη Βιβλιοθήκη σε συνεργασία με τον ανάδοχο).
10. Η εκτέλεση της εργασίας θα αρχίσει με την παραλαβή, βιβλιοδεσία και παράδοση των 172 τόμων της ΚΟΙΝΟΒΟΥΛΕΥΤΙΚΗΣ ΒΙΒΛΙΟΘΗΚΗΣ, θα συνεχιστεί με την παραλαβή, βιβλιοδεσία και παράδοση των 497 τόμων της ΒΙΒΛΙΟΘΗΚΗΣ ΠΟΛΗΣ και θα ολοκληρωθεί με τους 470 τόμους της ΜΠΕΝΑΚΕΙΟΥ. Ο συνολικός χρόνος εκτέλεσης του συνόλου του έργου της βιβλιοδεσίας των 1139 τεκμηρίων ορίζεται στους έξι (6) μήνες.

Οι ενδιαφερόμενοι να συμμετέχουν στη διαδικασία που προβλέπεται από τις κείμενες διατάξεις πρέπει να επισκεφθούν τους χώρους φύλαξης των τεκμηρίων και να προχωρήσουν σε αυτοψία του προς βιβλιοδεσία και αναβιβλιοδεσία υλικού πριν διατυπώσουν την πρότασή τ

Ευάγγελος Ν. Δρακόπουλος

Προϊστάμενος της Διεύθυνσης

Βιβλιοθήκης της Βουλής